Begge udbud trådte i kraft 1. april 1990 og bragte væsentlige ændringer med sig. Det første udbud med HT's egen kørsel blev delt mellem [[DSV|De Sammensluttede Vognmænds]] nystiftede datterselskab DSV-Bus, turistbusselskabet [[Unibus]] og [[City-Trafik]], som 13 af HT's gamle entreprenører havde dannet til formålet. Det andet udbud fik det svenskejede [[Linjebus]] som den store vinder. Nogle af de hidtidige entreprenører genvandt godt nok deres egen kørsel, men syv andre entreprenører tabte deres kørsel eller afstod fra at byde på den. Blandt andet forsvandt selskaber som Hvidovre Rutebiler, De Blaa Rutebiler, Thorkils Rutebiler og Roskilde Omnibusselskab på den måde. Et par år efter, i 1992, købte Linjebus desuden DSV's busaktiviteter.<ref name="Privatiseringen">[http://myldretid.dk/artikler/nr/7 ''Privatiseringen 10 år''] af Thomas de Laine. Myldretid, 30. marts 2000.</ref>
Filosofi Historie Foreninger Organisationer